ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id id id id ms en ms id id ilo it en id id ms ms id ms ms id id ms id ms id id id ms id ms id id en id ms ms id ms id id en id ms id id ms de ms ms id az fr id fi ms en id ms ms ms en en en en en en id ms ms id id en id id jv ms id id it es id id en id ms ms ms ms ms ms
Kualiti Air Mani Boleh Ditingkatkan Dengan 5 Cara Ini, CONFIRM Melekat!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
5 Langkah Tingkatkan Kualiti Air Mani, Tip No. 2 Bagi Isteri Cepat 'Lekat'!
Ditulis oleh Nurul Halifah Disemak pada 2 hari lalu
Disemak secara perubatan oleh Panel Perubatan Hello Doktor
Kualiti air mani memainkan peranan dalam menentukan tahap kesuburan lelaki. Ini sekali gus meletakkan faktor kegagalan untuk mendapat zuriat ke atas kaum Adam. Tetapi adakah ia benarkah?
Kualiti air mani dan kuantiti sperma normal
Sperma subur adalah faktor yang paling penting dalam kesuburan seorang lelaki. Jika wanita sering kali dipersalahkan dalam masalah kesuburan, lelaki juga sebenarnya perlu bertanggungjawab jika ujian kesuburan lelaki membuktikannya, kerana punca kegagalan mendapat anak adalah hampir sama bagi kedua-dua pihak, lelaki dan perempuan.
Kualiti dan kuantiti sperma adalah penting untuk membolehkan persenyawaan berlaku.
Untuk mengatakan air mani seorang lelaki itu sihat dan subur, beberapa aspek perlu dilihat termasuk:
Bilangan sperma berbentuk normal (morphology)
Semua faktor di atas akan diambil kira ketika melakukan analisis ke atas air mani.
Pemeriksaan air mani boleh menentukan kualiti sperma anda
Kualiti air mani penentu kesuburan lelaki?
Air mani itu akan dikira sebagai normal dan sihat jika:
Isipadu antara 2 hingga 5 ml dalam setiap ejakulasi. Jika kurang daripada 1.5 ml (hypospermia) atau melebihi 5.5 ml (hyperspermia) adalah tidak normal
Kuantiti sperma antara 20 hingga 200 juta dalam setiap 1 ml. Kurang daripada 15 juta (oligospermia) adalah tidak normal
Sekurang-kurangnya 25 peratus daripada sperma bergerak ke hadapan dengan pantas
Sekurang-kurangnya 30 peratus daripada sperma adalah berbentuk normal
Di samping angka-angka di atas, kadangkala seorang lelaki masih lagi boleh mendapat anak dengan cara semula jadi. Namun, ia mungkin mengambil masa lebih lama daripada pasangan biasa.
Kesuburan lelaki juga tidak sepenuhnya bergantung kepada kualiti dan kuantiti sperma, walaupun ia adalah faktor utama. Ada juga punca ketidaksuburan yang lain seperti mati pucuk (disfungsi erektil) dan ejakulasi pramatang.
Cara tingkatkan kualiti air mani dan kuantiti sperma subur
Ada beberapa cara untuk meningkatkan kualiti air mani dan kuantiti sperma anda.
#1 Bersenam secara berkala
Selain meningkatkan keyakinan dan prestasi fizikal, bersenam juga meningkatkan tahap testosteron di dalam badan. Kajian menunjukkan bahawa lelaki yang bersenam secara berkala mengandungi tahap testosteron yang lebih tinggi dan kualiti sperma yang lebih tinggi bebanding lelaki yang tidak bersenam.
Testosteron adalah hormon utama bagi lelaki. Ia bertanggungjawab dalam memberikan kesuburan lelaki serta sifat-sifat fizikal dan emosi lelaki.
#2 Bertenang dan kurangkan stres
Stres boleh mengurangkan kepuasan seks serta mengurangkan kesuburan anda. Kajian mendakwa bahawa ia adalah disebabkan oleh hormon kortisol.
Stres berpanjangan meningkatkan tahap kortisol yang memberikan kesan negatif terhadap testosteron. Apabila kortisol naik, testosteron akan turun.
Uruskan stres anda dengan bercuti bersama pasangan, menghabiskan masa bersama kawan-kawan dan keluarga atau solat dan meditasi.
#3 Suplemen D-aspartic acid (D-AA)
D-AA adalah sejenis asid amino yang dijual sebagai suplemen. Ia adalah berbeza dengan L-aspartic acid yang membentuk struktur banyak protein dan lebih kerap ditemui berbanding D-AA.
Tahap D-AA adalah rendah secara signifikan dalam kalangan lelaki yang tidak subur. Kajian pula menunjukkan bahawa lelaki yang tidak subur mengalami peningkatan kuantiti sperma sebanyak 30 hingga 60 peratus, dan pergerakan sperma sebanyak 60 hingga 100 peratus dengan pengambilan 2.66 g D-AA dalam tempoh 3 bulan.
D-AA mungkin meningkatkan tahap testosteron dan kesuburan lelaki.
#4 Ambil vitamin C dan D untuk tingkatkan kualiti air mani
Vitamin C adalah sejenis antioksidan penting dalam melawan radikal bebas yang dipercayai menjejaskan kesuburan lelaki.
Vitamin D pula didakwa berkaitan dengan tahap testosteron yang rendah.
Oleh itu, mengambil suplemen vitamin C dan D mungkin membantu meningkatkan kualiti dan kuantiti sperma anda.
Zink adalah mineral penting yang terkandung di dalam daging, ikan dan telur.
Pengambilan zink yang mencukupi adalah faktor yang penting dalam kesuburan lelaki. Kajian menunjukkan bahawa tahap zink yang rendah terkait dengan kadar testosteron dan kualiti sperma yang rendah.
Bagaimana jika tidak berjaya?
Jika langkah-langkah di atas tidak memberikan hasil, anda mungkin memerlukan bantuan teknologi seperti pemancutan beradas (IUI) dan kaedah bantuan pensenyawaan. Dengan perkembangan teknologi perubatan, banyak masalah kesuburan yang dapat dirawat.
Sila dapatkan bantuan daripada pakar kesuburan untuk mengetahui masalah sebenar anda.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Apa tanda jika sperma subur dan isteri positif hamil
Jika anda mahu tahu tentang tanda isteri positif hamil atau tidak selepas pencubaan anda, sila semak tanda-tanda ini:
Hello Health Group tidak menawarkan nasihat perubatan, diagnosis atau rawatan.
Healthy sperm: Improving your fertility. https://www.mayoclinic.org/healthy-lifestyle/getting-pregnant/in-depth/fertility/art-20047584. Accessed March 8, 2022.
How semen and sperm quality affect male fertility. https://www.netdoctor.co.uk/conditions/sexual-health/a12002/semen-and-sperm-quality/. Accessed March 8, 2022.
Don’t make the mistake of letting a diet kill sperm. https://www.uchicagomedicine.org/forefront/health-and-wellness-articles/dont-make-the-mistake-of-letting-a-diet-kill-sperm. Accessed March 8, 2022.
How to improve male fertility. https://www.tommys.org/pregnancy-information/planning-pregnancy/are-you-ready-conceive/how-improve-male-fertility. Accessed March 8, 2022.
How common is male infertility, and what are its causes?. https://www.nichd.nih.gov/health/topics/menshealth/conditioninfo/infertility. Accessed March 8, 2022.
Ada 7 Cara Suami Boleh Tambah Air Mani, Ini PENENTU Tahap Kesuburan Lelaki
7 Sebab Orang Lelaki Kena Buat Ujian Kiraan Air Mani, Boleh Tahu Subur Ke Tidak!
Ditulis oleh Nurul Halifah Disemak pada 2 hari lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.